《送骧宇顾丈按鹾河中》
明代·孙继皋

绣衣雄斧简书催，盐筴军须急上才。骢步暂劳衔命去，虎形争待献功来。

传飞秋色严霜度，台俯河流底柱回。体国忧边今日事，贤良新议属君裁。

作者简介：（1550—1610）常州府无锡人，字以德，号柏潭。万历二年进士第一。除修撰。官至吏部侍郎，摄铨事，论救诸谴谪官，无所避讳。神宗嫡母陈太后梓宫发引，帝称疾不送，遣官代行，继皋上疏极谏，忤旨。及三殿失火，大臣请去者，皆慰留，独继皋致仕去，卒赠礼部尚书。有《宗伯集》、《柏潭集》。